smcproject/ml-wiki-sentences huggingface dataset:
ഇവ രണ്ടിനും സംവിധായകൻ രഞ്ജിത്ത് യഥാക്രമം പാലേരിമാണിക്യം ഒരു പാതിരാക്കൊലപാതകത്തിന്റെ കഥ (ചലച്ചിത്രം) , ഞാൻ (ചലച്ചിത്രം) എന്ന പേരുകളിൽ ചലച്ചിത്രാവിഷ്ക്കാരം കൊടുത്തു.
കവിതകൾ-ആംഗലേയത്തിൽ ഹി ഹു വാസ് ഗോൺ ദസ് ( He Who Was Gone Thus ; Yeti Books,India] കണ്ണകി ( Kannaki ; Crux publishing,USA) തേഡ് വേൾഡ് (പോസ്റ്റ് സോഷ്യലിസ്റ്റ് പോയട്രി)
കവിതകൾ ഇംഗ്ലീഷ് , മാസിഡോണിയൻ , ഇറ്റാലിയൻ , പോളിഷ് , ക്രൊയേഷ്യൻ , ബൾഗേറിയൻ , ഹീബ്രു , ഹിന്ദി , തമിഴ് , കന്നട , തെലുങ്ക് , മറാഠി തുടങ്ങിയ ഭാഷകളിലേക്ക് വിവർത്തനം ചെയ്യപ്പെട്ടിട്ടുണ്ട്.
യതി ബുക്സ് എന്ന ഇംഗ്ലീഷ് പ്രസാധക സ്ഥാപനത്തിന്റെ ഓണററി എഡിറ്റർ ആണ്.
2008-ലെ ലെടിഗ് ഹൌസ്‌ ഫെല്ലോഷിപ്പിനു തിരഞ്ഞെടുക്കപ്പെട്ടു.
കേരള സാഹിത്യ അക്കാദമി പുരസ്കാരം - കെ.ടി.എൻ കോട്ടൂർ എഴുത്തും ജീവിതവും (നോവൽ) - 2014 അവലംബം പുറത്തേക്കുള്ള കണ്ണികൾ http://www.thehindu.com/lr/2004/01/04/stories/2004010400320500.htm
ടി.പി. രാധാമണി
ടി പി രാധാമണി ( 1951/1952 (age 71–72) - 20 ഒക്ടോബർ 2019) മലയാളം , തമിഴ് സിനിമകളിൽ സജീവമായിരുന്ന ഒരു നടിയാണ്.
14-ാം വയസ്സിൽ അവൾ ആദ്യമായി അഭിനയിച്ചത്.
ഏകദേശം 105 ചിത്രങ്ങളുള്ള അവളുടെ അഭിനയരംഗത്ത്, ഉത്തരായനത്തിലെ അഭിനയത്തിലൂടെയാണ് രാധാമണി കൂടുതൽ അറിയപ്പെടുന്നത്.
മോഹൻലാൽ അഭിനയിച്ച 1997-ൽ പുറത്തിറങ്ങിയ ഒരു യാത്രാമൊഴി ആയിരുന്നു അവളുടെ അവസാന മലയാള ചിത്രം.
2019 ഒക്ടോബർ 20 ന് കാൻസർ ബാധിച്ച് അവൾ മരിച്ചു.
നടൻ അഭിനയ് ആണ് മകൻ.
അഭിനയകാലം
രാധാമണി തന്റെ 14-ാം വയസ്സിൽ അഭിനയജീവിതം  ആരംഭിച്ചു.
സിന്ദൂരച്ചെപ്പ് എന്ന ചിത്രത്തിലെ ഗാനത്തിലായിരുന്നു ആദ്യമായി ഒരു സിനിമയിൽ പ്രത്യക്ഷപ്പെട്ടത്.
നടൻ തിലകൻ പെരിയാർ എന്ന ചിത്രത്തിലൂടെ അരങ്ങേറ്റം കുറിച്ചപ്പോൾ അദ്ദേഹത്തിന്റെ സഹോദരിയുടെ വേഷത്തിൽ രാധാമണി ആണ് അഭിനയിച്ചത്.
1971ലെ കളിത്തോഴി , ഒതേനന്റെ മകൻ ,1975ലെ ചീനവല എന്നിവയിലെ വേഷങ്ങളും ശ്രദ്ധിക്കപ്പെട്ടു.
, പ്രേം നസീർ , സത്യൻ , മധു , ജയൻ , എം ജി സോമൻ , മമ്മൂട്ടി തുടങ്ങിയ നടന്മാർക്കൊപ്പവും കമലഹാസൻ , പ്രഭു , വിജയ് സേതുപതി തുടങ്ങിയ തമിഴ് നടന്മാർക്കൊപ്പവും അവർ പ്രവർത്തിച്ചിട്ടുണ്ട്.
1999ലെ പ്രണയമണിത്തൂവൽ ആണ് മലയാൾത്തിലെ അവസാന ചിത്രം.
2013-ൽ പുറത്തിറങ്ങിയ ചെന്നൈ എക്‌സ്പ്രസ് എന്ന ചിത്രത്തിലും ഷാരൂഖ് ഖാനൊപ്പം അഭിനയിച്ചിട്ടുണ്ട്.
ഒരു സിനിമയിൽ അവൾ അവസാനമായി പ്രത്യക്ഷപ്പെടുന്നതും ഇതായിരുന്നു.
കേരള സംഗീത നാടക അക്കാദമി അവാർഡ് ലഭിച്ചിട്ടുണ്ട്.
ഏഴു രാത്രികൾ (1968) വീട്ടുമൃഗം (1969) തുറക്കാത്ത വാതിൽ (1970) ആ ചിത്രശലഭം പറന്നോട്ടെ (1970) അഭയം (1970) ഒതേനന്റെ മകൻ (1970) i (1971) ജലകന്യക 1971 കളിത്തോഴി 1971 മറുനാട്ടിൽ ഒരു മലയാളി 1971 സിന്ദൂരച്ചെപ്പ് 1971 അനന്തശയനം (ചലച്ചിത്രം) (1972)
നൃത്തശാല (1972) സതി (1972) ചെമ്പരത്തി (1972) പെരിയാർ 1973 ലേഡീസ് ഹോസ്റ്റൽ (1973) നഖങ്ങൾ (1973) പച്ചനോട്ടുകൾ (1973) പ്രേതങ്ങളുടെ താഴ്വര (1973) കാലചക്രം (1973) കാറ്റുവിതച്ചവൻn (1973) ഉദയം (1973) സ്വപ്നം (1973) സൗന്ദര്യപൂജ (1973) വീണ്ടും പ്രഭാതം (1973) യൗവനം (1974) അരക്കള്ളൻ മുക്കാൽകള്ളൻ (1974) കോളേജ് ഗേൾ ഉത്തരായനം 1975 ചീഫ് ഗസ്റ്റ് (1975) ചീനവല പിക്‌നിക് (1975) അഗ്നിപുഷ്പം (1976) റോമിയോ (1976) വിടരുന്ന മൊട്ടുകൾ (1977) കൊടിയേറ്റം 1978 സന്മനസ്സുള്ളവർക്ക്‌ സമാധാനം (1986) ഒരിടത്ത് 1987 ആരണ്യകം 1988 ഊഴം (1988) ഇന്നലെയുടെ ബാക്കി (1988) മുദ്ര 1989 രുഗ്മിണി 1989 ആദ്യത്തെ കണ്മണി (1995) കൊക്കരക്കോ (1995) ഹിറ്റ്ലർ (1996) സുഖവാസം (1996) സത്യഭാമക്കൊരു പ്രണയലേഖനം (1996) ദില്ലിവാല രാജകുമാരൻ (1996) നന്ദഗോപാലന്റെ കുസൃതികൾ(1996) ഒരു യാത്രാമൊഴി (1997) Kathanayakan (1997) Mr. Clean (1997) പ്രണയവർണ്ണങ്ങൾ (1998) അമേരിക്കൻ അമ്മായി (1999) Namukkore Koodaram (2001) Nilaathooval (2002) Ananthapuram Raajakumaari (2003) Anuvaadamillaathe (2006) Chennai Express - 2013 - Hindi film Vanmam - 2014 - Tamil film Mannar Vagaiyara - 2018 - Tamil film ടിവി സീരിയൽ പെണ്ണുരിമൈ (ദൂരദർശൻ) സ്നേഹസീമ (ദൂരദർശൻ) അവലംബം
ടി.പി. രാമകൃഷ്ണൻ
2024 ഓഗസ്റ്റ് 31 മുതൽ ഇടതുമുന്നണി
കൺവീനറായി തുടരുന്ന 
കോഴിക്കോട് ജില്ലയിൽ നിന്നുള്ള
മുതിർന്ന സിപിഎം നേതാവാണ് ടി പി.രാമകൃഷ്ണൻ(ജനനം : 15 ജൂൺ 1949) 2016 മുതൽ പേരാമ്പ്രയിൽ നിന്നുള്ള 
നിയമസഭാംഗമാണ്.
ഒന്നാം 
പിണറായി സർക്കാരിലെ സംസ്ഥാന
എക്സൈസ് തൊഴിൽ വകുപ്പ് മന്ത്രിയായിരുന്നു.
നിലവിൽ മാർക്സിസ്റ്റ് പാർട്ടിയുടെ
സംസ്ഥാന സെക്രട്ടറിയറ്റ് അംഗവും
സിഐടിയു സംസ്ഥാന പ്രസിഡൻ്റുമാണ്.
കോഴിക്കോട് ജില്ലയിലെ പേരാമ്പ്ര താലൂക്കിലെ കീഴരിയൂർ പഞ്ചായത്തിലെ
നമ്പ്രത്ത്കരയിൽ ശങ്കരൻ്റെയും മാണിക്യത്തിൻ്റെയും മകനായി 
1949 ജൂൺ 15ന് ജനനം.
നമ്പ്രത്ത്കര യുപി സ്കൂൾ, കൊയിലാണ്ടി ഗവ.
ബോയ്സ്, നടുവത്തൂർ ഹൈസ്കൂൾ
എന്നിവിടങ്ങളിൽ നിന്ന് പ്രാഥമിക വിദ്യാഭ്യാസം നേടിയ രാമകൃഷ്ണൻ
കോഴിക്കോട് ഗവ.
ആർട്ട്സ് സയൻസ്
കോളേജിൽ നിന്ന് പ്രീഡിഗ്രി പഠനം പൂർത്തിയാക്കി.
മാർക്സിസ്റ്റ് പാർട്ടിയുടെ
ആദ്യകാല വിദ്യാർത്ഥി 
യുവജന സംഘടനകളായ
കെഎസ്എഫ്,കെഎസ്വൈഎഫ് സംഘടനകളിലൂടെ 
പൊതുരംഗത്ത് എത്തിയ
രാമകൃഷ്ണൻ 1968-ൽ മാർക്സിസ്റ്റ് പാർട്ടിയിൽ അംഗമായി.
മാർക്സിസ്റ്റ് പാർട്ടിയുടെ കടിയങ്ങാട് 
ലോക്കൽ കമ്മിറ്റി, ബാലുശ്ശേരി, 
പേരാമ്പ്ര ഏരിയ കമ്മിറ്റികളുടെ സെക്രട്ടറിയായി പ്രവർത്തിച്ച രാമകൃഷ്ണൻ
1980-ൽ കോഴിക്കോട് ജില്ലാ കമ്മിറ്റിയിലും
1990-ൽ ജില്ലാ സെക്രട്ടറിയേറ്റിലും അംഗമായി തിരഞ്ഞെടുക്കപ്പെട്ടു.
2001-ലെ നിയമസഭ തിരഞ്ഞെടുപ്പിൽ
പേരാമ്പ്രയിൽ നിന്ന് ആദ്യമായി
നിയമസഭയിൽ അംഗമായി.
മാർക്സിസ്റ്റ് പാർട്ടിയുടെ 
കോഴിക്കോട് ജില്ലാ സെക്രട്ടറിയായിരുന്ന
വി.വി. ദക്ഷിണാമൂർത്തി പാർട്ടി സംസ്ഥാന സെക്രട്ടറിയേറ്റ് അംഗമായതിനെ തുടർന്ന്
2005-ൽ കോഴിക്കോട് ജില്ലാ സെക്രട്ടറിയായി.
2006-ൽ പാർട്ടി
സംസ്ഥാന കമ്മിറ്റിയിൽ അംഗമായ
രാമകൃഷ്ണൻ 2014 വരെ ജില്ലാ സെക്രട്ടറിയായി തുടർന്നു.
2015-ൽ പാർട്ടി സംസ്ഥാന സെക്രട്ടറിയേറ്റ് അംഗമായ രാമകൃഷ്ണൻ 2016-ലെ
നിയമസഭ തെരഞ്ഞെടുപ്പിൽ 
പേരാമ്പ്രയിൽ നിന്ന് വിജയിച്ചു ഒന്നാം
പിണറായി മന്ത്രിസഭയിലെ സംസ്ഥാന എക്സൈസ്, തൊഴിൽ വകുപ്പുകളുടെ ചുമതലയുള്ള കാബിനറ്റ് മന്ത്രിയായി.
2021-ൽ പേരാമ്പ്രയിൽ നിന്ന് വീണ്ടും 
നിയമസഭാംഗമായി.
2023-ൽ സിഐടിയു സംസ്ഥാന പ്രസിഡൻ്റായിരുന്ന ആനത്തലവട്ടം ആനന്ദൻ
അന്തരിച്ചതിനെ തുടർന്ന്
സിഐടിയു സംസ്ഥാന പ്രസിഡൻ്റായി
തിരഞ്ഞെടുക്കപ്പെട്ടു.
2024-ലെ ലോക്‌സഭ ഇലക്ഷൻ വിവാദങ്ങളെ തുടർന്ന് ഇടതുമുന്നണി
കൺവീനറായിരുന്ന ഇ.
പി. ജയരാജന്
പകരം ഇടതുമുന്നണി കൺവീനറായി
ടി പി രാമകൃഷ്ണനെ 
2024 ഓഗസ്റ്റ് 31ന് നടന്ന മാർക്സിസ്റ്റ് പാർട്ടിയുടെ സംസ്ഥാന കമ്മിറ്റി 
യോഗം തിരഞ്ഞെടുത്തു.
പ്രധാന പദവികളിൽ 2024 : ഇടതുമുന്നണി കൺവീനർ 2023 : സിഐടിയു സംസ്ഥാനപ്രസിഡന്റ് 2021 : നിയമസഭാംഗം, പേരാമ്പ്ര 2016-2021 : സംസ്ഥാന എക്സൈസ്,തൊഴിൽ വകുപ്പ് മന്ത്രി 2016 : നിയമസഭാംഗം, പേരാമ്പ്ര 2015 : സിപിഎം സംസ്ഥാന സെക്രട്ടേറിയറ്റ് അംഗം 2006 : സിപിഎം സംസ്ഥാന കമ്മിറ്റി അംഗം 2005-2014 : സിപിഎം കോഴിക്കോട് ജില്ലാ സെക്രട്ടറി 1990 : സിപിഎം കോഴിക്കോട് ജില്ലാ സെക്രട്ടേറിയറ്റ് അംഗം 1981-1990 : സിപിഎം പേരാമ്പ്ര ഏരിയ കമ്മിറ്റി സെക്രട്ടറി 1980 : സിപിഎം കോഴിക്കോട് ജില്ലാ കമ്മിറ്റി അംഗം 1979-1981 : സിപിഎം ബാലുശേരി ഏരിയ കമ്മിറ്റി സെക്രട്ടറി 1973-1976 : സിപിഎം കടിയങ്ങാട് ലോക്കൽ കമ്മിറ്റി സെക്രട്ടറി 1970-1973 : സിപിഎം കീഴരിയൂർ ലോക്കൽ കമ്മിറ്റി അംഗം 1968 : സിപിഎം അംഗം സ്വകാര്യ ജീവിതം ഭാര്യ : എം.കെ നളിനി മക്കൾ രാജുലാൽ രഞ്ജിനി അവലംബം
ടി.പി. പദ്മനാഭൻ T.P. Padmanabhan T.P. Padmanabhan ടി.പി. പദ്മനാഭൻ മാടായിപ്പാറയിൽ
കേരളത്തിലെ ഒരു പ്രമുഖ പരിസ്ഥിതിപ്രവർത്തകനാണ് ടി.പി. പദ്മനാഭൻ.
(T.P. Padmanabhan) പയ്യന്നൂരിൽ പരിസ്ഥിതി സംഘടനയായ സീക്കിന്റെ (SEEK) ഡിറക്ടർ ആണ്.
സമകാലിക മലയാളം വാരിക ഏർപ്പെടുത്തിയ സാമൂഹികസേവന പുരസ്കാരം ലഭിച്ചിട്ടുണ്ട്.
സൈലന്റ് വാലി പ്രക്ഷോഭം, മാടായിപ്പാറ ഖനനവിരുദ്ധനീക്കങ്ങൾ എന്നിവയിൽ മുൻനിരക്കാരനാണ്.
അവലംബം പുറത്തേക്കുള്ള കണ്ണികൾ https://www.mathrubhumi.com/print-edition/kerala/thiruvananthapuram-1.3292861%5Bപ്രവർത്തിക്കാത്ത+കണ്ണി%5D
ടി.പി. മാധവൻ നായർ
ടി.പി. മാധവൻ നായർ , കെ. കൃഷ്ണപ്പണിക്കരുടേയും ടി.വി. കല്യാണി അമ്മയുടെയും മകനായി 1898 മാർച്ച് 25-ന് കോഴിക്കോട് ജില്ലയിൽ നെല്ലിക്കോട് ദേശത്ത് ജനിച്ചു.
മദ്രാസ് യൂണിവേഴ്സിറ്റിയിൽ നിന്നും ഇന്റർമെഡിയറ്റ് പാസായശേഷം ചലച്ചിത്ര ലോകത്തെക്കു കടന്നു.
രേണുക ആർട്സിന്റെ ബാനറിൽ 1968-ൽ പുറത്തിറങ്ങിയ കളിയല്ല കല്യാണം എന്നതണ് ഇദ്ദേഹം നിർമിച്ച ആദ്യചിത്രം.
സുശീലാമ്മയെ വിവാഹംചെയ്തു.
രണ്ടു കുട്ടികൾ ഉണ്ട്.
വായനയിൽ അതീവ തൽപ്പരനാണ്.
ഇദ്ദേഹം ഒരു നല്ല ആയുർവേദ ഭിഷഗ്വരൻ കൂടിയാണ് അവലംബം
ടി.പി. ശ്രീനിവാസൻ ഇംഗ്ലീഷ് വിലാസം https://ml.wikipedia.org/wiki/T.
P._Sreenivasan
ഇന്ത്യയിലെ അറിയപ്പെടുന്ന ഒരു നയതന്ത്രജ്ഞനാണ് തെറ്റാലിൽ പരമേശ്വരൻപിള്ള ശ്രീനിവാസൻ എന്ന ടി.പി. ശ്രീനിവാസൻ (T.P. Sreenivasan).
ഐക്യരാഷ്ട്ര പരിസ്ഥിതി സംഘടനയിൽ ഇന്ത്യയുടെ സ്ഥിരം പ്രതിനിധിയും അന്താരാഷ്ട്ര ആണവോർജ്ജ ഏജൻസിയിൽ ഇന്ത്യയുടെ ഗവർണറുമായി ഇദ്ദേഹം പ്രവർത്തിച്ചിരുന്നു.
വിവിധ രാജ്യങ്ങളിലെ ഇന്ത്യൻ അംബാസഡറായും കെനിയയിലെ ഇന്ത്യൻ ഹൈകമ്മീഷണറായും പ്രവർത്തിച്ചിരുന്നു.
ഉന്നത വിദ്യാഭ്യാസവുമായി ബന്ധപ്പെട്ട കേരള സർക്കാറിന് ഉപദേശം നൽകുന്ന കേരള ഉന്നത വിദ്യാഭ്യാസ കൗൺസിൽ എന്ന സമിതിയുടെ ഉപാധ്യക്ഷൻ, എക്സിക്യൂട്ടിവ് തലവൻ എന്നീ നിലകളിൽ ഇപ്പോൾ പ്രവർത്തിക്കുന്നു.
കോളമിസ്റ്റ്, ഫ്രീലാൻസ് എഴുത്തുകാരൻ എന്നീ നിലകളിലും ഇദ്ദേഹം ശ്രദ്ധേയനാണ്.
1944 ജൂൺ 17-ന് കായംകുളത്ത് ജനിച്ചു.
പിതാവ് പരമേശ്വരൻപിള്ള സ്കൂൾ അധ്യാപകനായിരുന്നു.
കായംകുളത്തെ സ്കൂൾ വിദ്യാഭ്യാസത്തിന് ശേഷം പിതാവിന്റെ നിർദ്ദേശപ്രകാരം 1960-ൽ തിരുവനന്തപുരത്ത് ഇന്റർമീഡിയറ്റ് കോളേജിൽ പ്രവേശനം നേടി.
ഇതിനു ശേഷം യൂണിവേഴ്സിറ്റി കോളേജിൽ നിന്ന് ഇംഗ്ലീഷിൽ ബിരുദവും ബിരുദാനന്തര ബിരുദവും ഉയർന്ന മാർക്കുകളോടെ പൂർത്തിയാക്കി.
തുടർന്ന് ഒരു വർഷത്തോളം മാർ ഇവാനിയോസ് കോളജിൽ ഇംഗ്ളീഷ് അധ്യാപകനായിരുന്നു.
പിന്നീടാണ് ഐ.എഫ്.എസ് പരീക്ഷ പാസാകുന്നത്.
വിദേശകാര്യ വകുപ്പിലെ ഉദ്യോഗസ്ഥൻ എന്ന നിലയിൽ ഫിജിയിലെയും മറ്റ് എട്ട് ദക്ഷിണ-പസഫിക് ദ്വീപ് സംസ്ഥാനങ്ങളുടെയും ഇന്ത്യൻ അംബാസഡർ (1986-1989), അമേരിക്കയിലെ ന്യൂയോർക്കിൽ അംബാസഡർ, ഐക്യരാഷ്ട്ര സഭയിലെ ഇന്ത്യയുടെ സ്ഥിരം ഉപപ്രതിനിധി (1992-1995), കെനിയയിലെ ഇന്ത്യയുടെ ഹൈകമ്മീഷണറും നെയ്റോബിയിലെ ഐക്യരാഷ്ട്ര സഭാ കേന്ദ്രത്തിൽ ഇന്ത്യയുടെ സ്ഥിരം പ്രതിനിധി (1995-1997), വാഷിഗ്ടണിലെ ഇന്ത്യൻ എംബസിയിൽ ഡെപ്യൂട്ടി ചീഫ് ഓഫ് മിഷൻ, വിയന്നയിലെ ഐക്യരാഷ്ട്ര സഭാ കേന്ദ്രത്തിൽ ഇന്ത്യയുടെ സ്ഥിരം പ്രതിനിധി, അന്താരാഷ്ട്ര ആണവോർജ്ജ ഏജൻസിയിൽ ഇന്ത്യയുടെ ഗവർണർ ഓസ്ടിയയിലെയും, സ്ലോവേനിയയിലെയും ഇന്ത്യൻ അംബാസഡർ (2000-2004) തുടങ്ങിയ ഉന്നത പദവികളിൽ സേവനം അനുഷ്ടിച്ചു.
2004-ൽ ഇന്ത്യൻ വിദേശകാര്യ വകുപ്പിൽ നിന്നും റിട്ടയർ ചെയ്തു.
2009 മുതൽ 2012 വരെ ദേശീയ സുരക്ഷാ ഉപദേശക സമിതിയിൽ അംഗമായിരുന്നു.
നിലവിൽ കേരള ഉന്നത വിദ്യാഭ്യാസ കൗൺസിൽ എന്ന സമിതിയുടെ ഉപാധ്യക്ഷൻ, എക്സിക്യൂട്ടിവ് തലവൻ എന്നീ നിലകളിൽ ഇപ്പോൾ പ്രവർത്തിക്കുന്നു
ഏഷ്യാനെറ്റിൽ വിദേശരാജ്യങ്ങളിലെ വാർത്തകളെ ആസ്പദമാക്കിയുള്ള വിദേശ വിചാരം എന്ന പ്രതിവാര വാർത്താധിഷ്ടിത പരിപാടിയുടെ നിർമ്മാതാവാണ്.
ഇതിനു പുറമേ ഏഷ്യാ വാൾസ്ട്രീറ്റ്, ന്യൂയോർക്ക് ടൈംസ്, ദ ഹിന്ദു, ടൈംസ് ഓഫ് ഇന്ത്യ, മലയാള മനോരമ, മാതൃഭൂമി തുടങ്ങിയ അച്ചടി മാധ്യമങ്ങളിൽ സ്ഥിരമായി എഴുതാറുണ്ട്.
ജാപ്പനീസ് , റഷ്യൻ ഭാഷകൾ സംസാരിക്കാനറിയാം.
ഭാര്യ ലേഖ ചിത്രകാരിയും, നർത്തകിയുമാണ്, കരുണ ചാരിറ്റീസ് ഇൻറർനാഷനൽ എന്ന സന്നദ്ധ സംഘടനയുടെ അദ്ധ്യക്ഷയാണ്.
വേൾഡ് മലയാളി കൗൺസിലിൻെറ ചെയർപേഴ്സനായിരുന്നു.
മകൻ ശ്രീനാഥ് കൊളംബിയ സർവകലാശാലയിൽ ജേർണലിസം പ്രഫസറായിരുന്നു.
ഇപ്പോൾ ന്യൂയോർക്കിലെ മെട്രോപൊളിറ്റൻ മ്യൂസിയം ഓഫ് ആർട്ടിൽ  ചീഫ് ഡിജിറ്റൽ ഓഫിസർ.
ഇളയമകൻ ശ്രീകാന്ത് ദുബൈയിൽ കെ.ഇ.
എഫ് ഹോൾഡിങ്സിനും ഫൈസൽ ആൻഡ് ഷബാന ഫൗണ്ടേഷനും വേണ്ടി പ്രവർത്തിക്കുന്നു.
നേരിടേണ്ടി വന്ന എതിർപ്പുകൾ, അക്രമണങ്ങൾ ഫിജിയിൽ ഇന്ത്യൻ ഹൈകമ്മീഷണറായിരുന്ന കാലത്ത് 1987-ൽ സിതിവേനി റബൂക്കയുടെ നേതൃത്വത്തിൽ പട്ടാള അട്ടിമറിയിലൂടെ ഇന്ത്യൻ വംശജർക്ക് മേധാവിത്വമുണ്ടായിരുന്ന സർക്കാർ താഴെയിറക്കപ്പെട്ടു.
പട്ടാള ഭരണകൂടത്തെ അംഗീകരിക്കാതെ ഫിജിയിലെ ഇന്ത്യക്കാർക്ക് വേണ്ടി നിലകൊള്ളണമെന്ന് ഇന്ത്യൻ ഗവണ്മെന്റ് ശ്രീനിവാസനോട് നിർദ്ദേശിക്കപ്പെട്ടു.
രണ്ടു വർഷത്തെ നയതന്ത്ര വടംവലിക്ക് ശേഷം റബൂക്ക, ശ്രീനിവാസനോട് 72 മണിക്കൂറിനകം രാജ്യം വിട്ടു പോകണമെന്ന് ആവശ്യപ്പെട്ടു.
അങ്ങനെ ടി.പി. ശ്രീനിവാസനെ പുറത്താക്കിയ ശേഷം റബൂക്കയുടെ പട്ടാള ഭരണകൂടം ഇന്ത്യൻ ഹൈക്കമ്മീഷൺ ഓഫീസും സാംസ്കാരിക കേന്ദ്രവും ആറു മാസത്തോളം അടച്ചിടുകയുണ്ടായി.
കെനിയയിൽ ഹൈകമ്മീഷണറായിരുന്ന കാലയളവിൽ 1995 ഡിസംബറിൽ അദ്ദേഹത്തിനു നേരെ അവിടുത്തെ പ്രതിപക്ഷ കക്ഷിയുടെ അക്രമമുണ്ടായി.
ഇന്ത്യൻ ബിസിനസുകാരുടെ സാമ്പത്തികപിന്തുണ ആവശ്യപ്പെട്ട് കെനിയയിലെ പ്രതിപക്ഷനേതാക്കൾ അദ്ദേഹത്തെ വന്നു കണ്ടു.
ആവശ്യം അംഗീകരിച്ചില്ലെങ്കിൽ ഇന്ത്യക്കാർ സുരക്ഷിതരായിരിക്കില്ല എന്നു ഭീഷണിപ്പെടുത്തുകയുമുണ്ടായി.
എന്നാൽ അവരുടെ ആവശ്യം അംഗീകരിക്കപ്പെടാത്തതിനാൽ തുടർന്ന് നവംബർ അഞ്ചിന് പുലർച്ചെ ഭൂമിക്കടിയിലൂടെ തുരങ്കം നിർമിച്ച് മുറിക്കുള്ളിലത്തെിയ പ്രതിപക്ഷ വിഭാഗത്തിൽ പെട്ടവർ ശ്രീനിവാസനെ അക്രമിക്കുകയുണ്ടായി.
അദ്ദേഹത്തിന്റെ ഇടതു കൈക്കും ഇടുപ്പിനും സാരമായ പരുക്കുണ്ടായി.
ഉന്നത വിദ്യാഭ്യാസ കൗൺസിൽ ഉപാധ്യക്ഷൻ എന്ന നിലയിൽ 2016 ജനുവരിയിൽ കോവളത്തു നടന്ന ആഗോള വിദ്യാഭ്യാസ സംഗമത്തിൽ പ​ങ്കെടുക്കാനെത്തിയ ടി.പി ശ്രീനിവാസനെ എസ് എഫ് ഐ പ്രവർത്തകർ കയ്യേറ്റം ചെയ്തു.
സമ്മേളനസ്ഥലമായ ലീല ഹോട്ടലിലേക്കെത്തിയ ​ശ്രീനിവാസനെ പിന്തുടർന്നെത്തിയ എസ്​എഫ്​​െഎ പ്രവർത്തകൻ അടിച്ചു വീഴ്​ത്തുകയായിരുന്നു.
അക്രമാസക്​തരായ ​​​പ്രവർത്തകരെ പിരിച്ചുവിടാൻ പൊലീസ്​ ​ലാത്തിചാർജ്​ നടത്തി.
തന്നെ മർദിക്കുമ്പോൾ പൊലീസുകാർ കാഴ്ചക്കാരായി നിൽക്കുകയായിരുന്നുവെന്നും, ഒരു പൊലീസുകാരനും സഹായിച്ചില്ലെന്നും ടി.പി. ശ്രീനിവാസൻ പിന്നീട്​ പറഞ്ഞു.
അതേസമയം ശ്രീനിവാസനെ മർദിച്ച സംഭവത്തിൽ സി.പി.എമ്മും എസ്​.
എഫ്​.
​െഎയും ക്ഷമചോദിച്ചു.
വിദ്യാഭ്യാസകച്ചവടം നടത്താനുള്ള വേദിയാണ് ആഗോളവിദ്യാഭ്യാസ സംഗമം എന്നാരോപിച്ചാണ് എസ്.എഫ്.ഐ. പ്രതിഷേധിച്ചത്.
കൃതികൾ എൻകൗണ്ടേഴ്സ് വേർഡ്സ്, വേർഡ്സ്, വേർഡ്സ്.
അഡ്വഞ്ചേഴ്സ് ഇൻ ഡിപ്ലോമസി മാറ്ററിംഗ് റ്റു ഇന്ത്യ.
ദ ശശി തരൂർ ക്യാമ്പയിൻ അപ്ലൈഡ് ഡിപ്ലോമസി.
ത്രൂ ദ പ്രിസം ഓഫ് മിഥോളജി അവലംബം ↑ ↑ ↑ ↑ {{ cite web }} : zero width space character in | title= at position 22 ( help ) ↑
നാടോടിക്കഥകൾ
അജ്ഞാതരായ പൂർവ്വികർ രൂപപ്പെടുത്തി വാമൊഴിയായി തലമുറകൾ തലമുറകളായി നമുക്ക് പകർന്നു കിട്ടിയ കഥകളാണ് നാടോടിക്കഥകൾ .
പുരാതന ജനസമൂഹത്തിന്റെ സങ്കല്പങ്ങളിൽ നിന്നും ജീവിതാനുഭവങ്ങളിൽ നിന്നും ഉദയം ചെയ്തവയാണ് മിക്ക നാടോടിക്കഥകളും .
ഓരോ ജനസമൂഹത്തിന്റെയും സംസ്‌കാരത്തിന്റെയും മൂല്യബോധത്തിന്റെയും ഭാഗമാണ് ഇവയൊക്കെ തന്നെ ഉണ്ടായത് .
ഗുണപാഠകഥകൾ ഉൾക്കൊള്ളുന്നവയും നീതി, ധർമ്മം തുടങ്ങിയ ജീവിതമൂല്യങ്ങളെ പ്രോത്സാഹിപ്പിക്കുന്നവയുമാണ് മിക്ക നാടോടികഥകളും.
അവലംബങ്ങൾ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ നാടോടി_സാഹിത്യം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
നാടോടിക്കാറ്റ് ഇംഗ്ലീഷ് വിലാസം https://ml.wikipedia.org/wiki/Nadodikkattu
സത്യൻ അന്തിക്കാടിന്റെ സംവിധാനത്തിൽ മോഹൻലാൽ , ശ്രീനിവാസൻ , ശോഭന തുടങ്ങിയവർ മുഖ്യ വേഷങ്ങളിലഭിനയിച്ച്, 1987-ൽ പുറത്തിറങ്ങിയ മലയാളചലച്ചിത്രമാണ്‌ നാടോടിക്കാറ്റ് .
ശ്രീനിവാസൻ തിരക്കഥയെഴുതിയ ഈ ചിത്രത്തിലെ ദാസൻ-വിജയൻ കഥാപാത്രങ്ങൾ പിൽക്കാലത്ത് ഏറെ പ്രശസ്തമായി.
കേരളത്തെ ബാധിച്ചുകൊണ്ടിരുന്ന തൊഴിലില്ലായ്മയേയും ദാരിദ്ര്യത്തെയും അതിഗംഭീരമായ തിരക്കഥയിലൂടെയും നർമ്മോക്തിയിലൂടെയും ആവിഷ്കരിച്ചതാണ്‌ നാടോടിക്കാറ്റ് എന്ന ചിത്രത്തിന്‌ വൻ വിജയം സമ്മാനിച്ചത്.
സത്യൻ അന്തിക്കാട് തന്നെ സംവിധാനം ചെയ്ത പട്ടണപ്രവേശം , പ്രിയദർശൻ സം‌വിധാനം ചെയ്ത അക്കരെയക്കരെയക്കരെ എന്നിവ ഈ ചിത്രത്തിന്റെ രണ്ടും മൂന്നും ഭാഗങ്ങളായി പുറത്തിറങ്ങി.
ഇതിവ്യത്തം
ചെറിയ ശമ്പളത്തിന് ശിപായിപ്പണി ചെയ്തുവരുന്ന രാമദാസ് എന്ന ദാസൻ ( മോഹൻലാൽ ), വിജയൻ ( ശ്രീനിവാസൻ ) എന്നീ രണ്ട് കേന്ദ്രകഥാപാത്രങ്ങളെ പരിചയപ്പെടുത്തികൊണ്ടാണ്‌ ചിത്രത്തിന്റെ തുടക്കം.
വാണിജ്യ ശാസ്ത്രത്തിൽ ബിരുദധാരിയായ ദാസ്, തന്നെക്കാൾ യോഗ്യത കുറഞ്ഞവർക്ക് കീഴിൽ ജോലിയെടുക്കുന്നതും തനിക്കർഹിക്കുന്നത് ലഭിക്കാത്തതിലും ഇടക്കിടെ കുണ്ഠിതപ്പെടുന്നു.
പി.ഡി.സി. തോറ്റ വിജയൻ, ദാസന്റെ സഹമുറിയനും അടുത്ത ചങ്ങാതിയുമാണ്‌.
ഇവരുടെ സുഹൃത്ത്‌ ബന്ധം പിരിമുറുക്കം നിറഞ്ഞതാണ്‌.
താൻ അല്പസ്വല്പം കാണാൻ ചന്തമുള്ളവനും ബി.കോം.
ബിരുദധാരിയുമായതിനാൽ ദാസനുള്ള മേൽകൈ വിജയനെ പലപ്പോഴും ദേഷ്യം പിടിപ്പിക്കുന്നു.
ചിത്രത്തിൽ ചിരിപടർത്തുന്ന പല സാഹചര്യങ്ങളും ഇവരുടെ കഥാപാത്രങ്ങളുടെ സവിശേഷമായ സ്വഭാവ പ്രകടനത്തിൽ നിന്നാണ്‌ രൂപം കൊള്ളുന്നത്.
ദാസൻ പലപ്പോഴും വിജയന്റെ മേലുദ്യോഗസ്ഥനെപ്പോലെയാണ്‌.
വിജയന് ഇതു തീരെ ഇഷ്ടമല്ല.
പുതുതായി വന്ന സ്ഥാപനമേധാവി ജോലിയിൽ പ്രവേശിക്കുന്നതോടു കൂടി തങ്ങൾക്ക് രണ്ടുപേർക്കും നല്ലൊരു ജോലി ലഭിക്കുമെന്ന പ്രതീക്ഷയിലാണ് ദാസനും വിജയനും.
ഒരു ദിവസം ഓഫീസിലേക്കുള്ള യാത്രാമധ്യേ പരിചയമില്ലാത്ത ഒരാളുമായി ഇവർ വാക്കു തർക്കത്തിലാവുകയാണ്.
അയൽക്കാരിയും സുന്ദരിയുമായ എം.ബി.ബി.എസ്. വിദ്യാർത്ഥിനിയുടെ ശ്രദ്ധ പിടിച്ചുപറ്റാൻ ദാസൻ, വാക്കുതർക്കത്തിലായ ഈ അപരിചിതനെ ചീത്തപറയുകയും ചെളിവെള്ളത്തിലേക്ക് തള്ളിയിടുകയും ചെയ്യുന്നു.
വിജയൻ ഈ സമയം അയാളുടെ കാറിന്റെ കാറ്റൊഴിച്ച് വിടുന്നു.
പിന്നീട് ഓഫീസിലെത്തിയപ്പോഴാണ് മനസ്സിലാവുന്നത് ഇയാളാണ് തങ്ങളുടെ സ്ഥാപനത്തിന്റെ പുതിയ മേധാവിയെന്ന്.
ഇത് തിരിച്ചറിഞ്ഞ ഉടനെതന്നെ രണ്ടുപേരും അവിടുന്ന് കടന്നുകളയുന്നു.
പുതിയ മേധാവി തങ്ങളെ തിരിച്ചറിയാതിരിക്കാനായി ദാസൻ ഇരുണ്ട കണ്ണട ധരിച്ചും വിജയൻ കൃത്രിമ താടിവെച്ചുമാണ് അടുത്ത ദിവസം ആപീസിലെത്തുന്നത്.
രണ്ടുപേരും അസുഖമായതിനാലാണ് കഴിഞദിവസം വരാതിരുന്നതെന്ന് പറഞ് സൂപ്പർ‌‌വൈസറെ ബോധ്യപ്പെടുത്താൻ ശ്രമിച്ചെങ്കിലും അയാൾ അവരെ പുതിയ മേധാവിയുടെ അടുത്തേക്ക് വിടുന്നു.
ആദ്യമൊക്കെ തങ്ങളുടെ പുതിയ മേധാവിയേ പറഞ്ഞ് പറ്റിച്ച് രണ്ടുപേരും ജോലി തുടർന്നങ്കിലും ഓഫീസിലെ പഴയ ഫോട്ടോയിൽനിന്ന് ഇവരെ തിരിച്ചറിഞ്ഞ മേധാവി ഇവരെ പുറത്താക്കുന്നു.
ജോലി നഷ്ടപെട്ട രണ്ട് പേരും ലോണെടുത്ത് ബിസിനസ്സ് തുടങ്ങുന്നതാണ് നല്ലതെന്ന് വീട്ടുടമസ്ഥൻ (ശങ്കരാടി) പറഞ്ഞത് പ്രകാരം ബാങ്ക് വായ്പയെടുത്ത് രണ്ട് പശുക്കളെ വാങ്ങുന്നു.
സന്തോഷവാന്മാരായ ദാസനും വിജയനും പുതിയ സ്വപ്നങ്ങൾ നെയ്യാൻ തുടങ്ങി.
ദിവസം ചെല്ലുന്തോറും തങ്ങളുടെ പശുക്കൾ പാൽ തരുന്നതും കുറഞ്ഞ് വന്നു.
വായ്പ തിരിച്ചടക്കാൻ ആവശ്യപ്പെട്ടുകൊണ്ട് ബാങ്കുദ്യോഗസ്ഥരും അവരെ സമീപിച്ചു തുടങ്ങി.
ഇതിൽ നിന്ന് രക്ഷപ്പെടാൻ വേണ്ടി വിജയന്റെ മനസ്സിൽ ഒരു ബുദ്ധിയുദിക്കുന്നു.
പശുക്കളെ കിട്ടുന്ന കാശിന് വിറ്റ് അതുമായി എങ്ങനെയെങ്കിലും ഗൾഫിലേക്ക് പോവുക.
ഗൾഫിലേക്ക് കയറ്റിവിടുന്നതിന്റെ ഒരു ഏജന്റായ ഗഫൂർക്ക (മാമുക്കോയ) അപ്പോഴാണ് കടന്ന് വരുന്നത്.
കാലിഫോർണിയയിലേക്ക് പോകുന്ന തന്റെ ചരക്ക് വഞ്ചി നിങ്ങളെ ഇറക്കിവിടുന്നതിനായി ദുബായ് കടൽതീരം വഴി തരിച്ചു വിടാമെന്ന് ഗഫൂർക്ക അവരോട് വിശദീകരിക്കുന്നു.
അധികാരികൾ തിരിച്ചറിയാതിരിക്കാനായി അറബികളുടെ വസ്ത്രം ധരിക്കണമെന്നും ഗഫൂർക്ക ഇവരെ പറഞ്ഞ് മനസ്സിലാക്കുന്നു.
ദാസനും വിജയനും വീണ്ടും സ്വപ്നം കാണാൻ തു‍ടങ്ങി.
തങ്ങൾക്ക് വരാൻ പോകുന്ന ഗൾഫിലെ ആർഭാടകരമായ ജീവിതം വീണ്ടും അവരെ സന്തോഷവാന്മാരാക്കി.
കടൽ തീരത്തണഞ്ഞതോടുകൂടി അറബികളുടെ വസ്ത്രമായ കന്തൂറ എടുത്തണിഞ്ഞു രണ്ട് പേരും.
രണ്ട് അപരിചിതർ ദാസനെയും വിജയനെയും പിന്തുടരുകയും അവരിലുണ്ടായിരുന്ന സ്യൂട്ട്കേസ് നിർബന്ധിച്ച് കൈമാറ്റം ചെയ്യുകയും ചെയ്തു.
ഒരറബിയേയും കണ്ടുകാണാത്തതിനാൽ അത്ഭുതം തോന്നി.
മാത്രമല്ല തമിഴ് ഭാഷയിലെഴുതിയ ധാരാളം ബോർഡുകളും കാണുന്നു.
ഗഫൂർക്ക തങ്ങളെ വഞ്ചിച്ചിരിക്കയാണന്നും ചെന്നൈ നഗരത്തിലാണ് ഇറക്കിവിട്ടിട്ടുള്ളതെന്നും ഇവർ തിരിച്ചറിയുന്നു.
ദാസനും വിജയനും സ്യൂട്ട്കേസ് തുറന്ന് നോക്കുമ്പോൾ നിറയെ മയക്ക്മരുന്ന്.
സ്യുട്ട്കേസ് ഉടനെ പോലിസിനു കൈമാറുന്നു.
ഇതിനിടെ അധോലോക നേതാവായ അനന്തൻ നമ്പ്യാരുടെ (തിലകൻ) സംഘത്തിൽ പെട്ട ആ രണ്ട് അപരിചിതർ തങ്ങൾക്ക് തെറ്റ് പറ്റിയതായി തിരിച്ചറിയുന്നു.
അറബി വസ്ത്രം ധരിച്ചിട്ടുള്ള ദാസനും വിജയനും സി.ഐ.ഡി.കളാണന്ന് അനന്തൻ നമ്പ്യാർ ധരിക്കുന്നു.
ദാസനും വിജയനും നമ്പ്യാരുടെ ഓഫീസിൽ ദാസന്റെ സുഹൃത്തായ ബാലന്റെ (ഇന്നസെന്റ്) സഹായത്താൽ ജോലി ലഭിക്കുന്നു.
ദാസൻ തന്റെ സഹപ്രവർത്തകയായ രാധയെ (ശോഭന) കാണുന്നു.
ഇവർ അയൽപക്കക്കാരുകൂടിയാണ്.
പക്ഷേ ദാസനും വിജയനും വേഷം‌മാറിവന്ന സി.ഐ.ഡി.കളാണെന്ന് കരുതി അനന്തൻ നമ്പ്യാർ ഇവരെ ജോലിയിൽ നിന്ന് പിരിച്ച് വിടുന്നു.
വീണ്ടും ജോലിരഹിതരായ ഇവർ യാത്രതുടങ്ങി.
വിജയൻ സിനിമയിൽ അഭിനയിക്കാനായി ഒരവസരം തേടി പ്രശസ്ത സം‌വിധായകനായ ഐ.വി. ശശി യുടെ വീട്ടി ചെല്ലുന്നു.
അവിടെയെത്തി ബെല്ലമർത്തിയപ്പോൾ ശശിയുടെ ഭാര്യയും നടിയുമായ സീമയാണ് വാതിൽ തുറന്നത്.
ഈ ചിത്രത്തിലെ ഏറ്റവും രസകരവും ചിരിപ്പിക്കുന്നതുമായ ഒരു രംഗമാണിത്.
രാധയുടെ സഹായത്താൽ ദാസൻ ഒരു പച്ചക്കറി കച്ചവടം തുടങ്ങുന്നു.
ഇവർ തമ്മിൽ  പ്രണയം നാമ്പിടുകയും ചെയ്യുന്നുണ്ട്.
ഇതിനിടെ ദാസനയെയും വിജയനെയും അവസാനിപ്പിക്കുന്നതിനായി അനന്തൻ നമ്പ്യാർ പവനായി (ക്യാപ്റ്റൻ രാജു) എന്ന കൊലയാളിയെ വിലക്കെടുക്കുന്നു.
പക്ഷേ വിജയനേയും ദാസനേയും കൊല്ലാനുള്ള ശ്രമത്തിനിടയിൽ പവനായി കൊല്ലപ്പെടുന്നു.
ഇത് അനന്തൻ നമ്പ്യാരെ കൂടുതൽ ഭയപ്പെടുത്തുന്നു.
കഥ അതിന്റെ മൂർദ്ധന്യത്തിലേക്ക് നീങ്ങുന്നതൊട് കൂടി ദാസനയേയും വിജയനേയും ഒരു രാഷ്ട്രീയക്കാരൻ (ജനാർദനൻ) തന്റെ ഫാക്ടറിയിലേക്ക് ചർച്ചക്കായി വിളിപ്പിക്കുന്നു.
അനന്തൻ നമ്പ്യാരുടെ കൊലയാളി വിഭാഗം തങ്ങൾക്ക് ചുറ്റുമുണ്ടന്ന് ദാസനും വിജയനും മനസ്സിലാക്കുന്നു.
ഇരു വിഭാഗവും തെറ്റിദ്ധരിച്ച് പരസ്പരം പോരടിക്കുകയാണ്.
ഇതിനിടയിൽ ദാസനും വിജയനും ഈ അക്രമി സംഘത്തെ കെട്ടിടത്തിനകത്താക്കി വാതിൽ പുറത്ത്നിന്ന് പൂട്ടിടുന്നു.
പോലീസ് വന്ന് ഇരു സംഘങ്ങളെയും അറസ്റ്റ് ചെയ്ത് കൊണ്ടുപോകുന്നു.
ദാസനും വിജയനും സംസ്ഥാന പോലീസിലെ യഥാർത്ഥ സി.ഐ.ഡി.മാരായി തെരഞ്ഞെടുക്കപ്പെട്ട് ജീപ്പിൽ രാധയുമായി തിരിക്കുന്നതോടുകൂടി ചിത്രത്തിന്റെ‍ തിരശ്ശീല വീഴുകയാണ്.
അഭിനേതാക്കൾ മോഹൻലാൽ – ദാസൻ (രാംദാസ്) ശ്രീനിവാസൻ – വിജയൻ ശോഭന – രാധ തിലകൻ – അനന്തൻ നമ്പ്യാർ ഇന്നസെന്റ് – ബാലഗോപാലൻ (ബാലേട്ടൻ) ജനാർദ്ദനൻ – കോവൈ വെങ്കിടേശൻ ക്യാപ്റ്റൻ രാജു – പവനായി (പി.വി. നാരായണൻ) മാമുക്കോയ – ഗഫൂർ മീന – രാധയുടെ അമ്മ ശാന്താദേവി – ദാസന്റെ അമ്മ ശങ്കരാടി – പണിക്കർ കുണ്ടറ ജോണി – അനന്തൻ നമ്പ്യാരുടെ കൈയാൾ ബോബി കൊട്ടാരക്കര – ബ്രോക്കർ ടി.പി. മാധവൻ – എം.ഡി. രാജൻ പാടൂർ – കറവക്കാരൻ സീമ – അതിഥി വേഷം ഐ.വി. ശശി – അതിഥി വേഷം എം.ജി. സോമൻ – അതിഥി വേഷം നിർമ്മാണം
കാസിനോ പ്രൊഡക്ഷൻസാണ് ഈ ചിത്രം നിർമ്മിച്ചത്.
സെഞ്ച്വറി കൊച്ചുമോൻ, മോഹൻലാൽ , ഐ.വി. ശശി , സീമ , മമ്മൂട്ടി എന്നിവർ അംഗങ്ങളായ ചലചിത്ര നിർമ്മാണ സ്ഥാപനമാണിത്.
അക്കാലത്ത് സഹസം‌വിധായകരായി ജോലി ചെയ്തിരുന്ന ദ്വയങ്ങളായ സിദ്ദിഖ്-ലാൽ പറഞ്ഞ ഒരു രേഖാച്ചിത്രമാണു ഈ ചിത്രത്തിലെ ദാസന്റെയും വിജയന്റെയും കഥയ്ക്ക് ആധരമായത്.
സത്യൻ അന്തിക്കാട് ഇത് ശ്രീനിവസന് വിവരിച്ചു കൊടുക്കുകയും ശ്രീനിവാസൻ അതിന് തിരക്കഥ ഒരുക്കുകയുമായിരുന്നു.
ഇതിന്റെ കഥയും തിരക്കഥയും മലയാള മുഖ്യധാരാസിനിമയിലെ ഏറ്റവും നല്ല ഒരു ക്ലാസിക്കായിട്ടാണ് കണക്കാക്കപ്പെടുന്നത്.
ചിത്രത്തിലുടനീളം കേരളം നേരിടുന്ന സാമൂഹിക പ്രശങ്ങളുടെ ഒരു പരിച്ഛേദം തന്നെ വരച്ചിടുന്നു.
അക്കാലത്തെ അടിസ്ഥാന വിഷയങ്ങളായ തൊഴിലില്ലയ്മ, ഗൾഫ് സാധ്യതകൾ, വിദ്യാസമ്പന്നരായ യുവാക്കളുടെ വൈറ്റ് കോളർ ചിന്താഗതി ('ഞാൻ ബി.കോം ഫസ്റ്റ്ക്ലാസാണ്' എന്ന ദാസന്റെ ആത്മപ്രശംസാ പ്രകടനത്തിലൂടെ) എന്നിവ രസിപ്പിക്കുന്ന ഹാസ്യ സംഭാഷണത്തിലൂടെ പ്രകാശിപ്പിക്കുന്നു.
ചിത്രത്തിന്റെ ക്ലൈമാക്സ് സത്യൻ അന്തിക്കട് വിയോജിപ്പ് പ്രകടിപ്പിച്ചതിനാൽ രണ്ടാമത് ശ്രീനിവാസൻ തിരുത്തി എഴുതുകയായിരുന്നു.
ക്ലൈമാക്സ് ചിത്രീകരണ സമയത്ത് ഇരുവരും തമ്മിലുണ്ടായ സൃഷ്ടിപരമായ വിയോജിപ്പ് ഒരു ഘട്ടത്തിൽ പരസ്പരം സംസാരിക്കുന്നതിൽ നിന്ന് പോലും അവരെ തടഞ്ഞു.
എങ്കിലും ചിത്രത്തിന്റെ ശബ്ദമിശ്രണ സമയത്ത് ഇരുവരും നല്ല സുഹൃത്തുക്കളായി ഒന്നിച്ചു.
ഗാനരചന നിർവ്വഹിച്ചിരിക്കുന്നത് യൂസഫലി കേച്ചേരി , സംഗീതസംവിധാനം നിർവ്വഹിച്ചിരിക്കുന്നത് ശ്യാം .
"കരകാണാക്കടലല മേലേ" കെ.ജെ. യേശുദാസ് , സി.ഒ. ആന്റോ , കോറസ് 2.
"വൈശാഖ സന്ധ്യേ" കെ.ജെ. യേശുദാസ് 3.
"വൈശാഖ സന്ധ്യേ" കെ.എസ്. ചിത്ര സ്വീകാര്യത
നിരൂപക സമൂഹത്തിനിടയിലും വാണിജ്യപരമായും ചിത്രം വൻ വിജയമാണ് നേടിയത്.
ശരാശരി മലയാളിയുടെ പ്രശനങ്ങൾ തിർശ്ശീലയിൽ ചർച്ച ചെയ്യുന്ന മറ്റൊരു സത്യൻ അന്തിക്കാട് ചിത്രമാണ് അവർ ദർശിച്ചത്.
തിരശ്ശീലയിലെ മോഹൻലാൽ-ശ്രീനിവാസൻ സഖ്യത്തിന്റെ നല്ലൊരു കൂട്ടുകെട്ടിനു ഉദാഹരണമായിട്ടാണ് പ്രേക്ഷകർ ഈ ചിത്രത്തെ കണക്കാകുന്നത്.
മലയാളത്തിലെ എക്കാലത്തെയും ജനപ്രിയ ചിത്രങ്ങളിലൊന്നായി നടോടിക്കാറ്റ് വിലയിരുത്തപ്പെടുന്നു.
ഇരുപതു വർഷങ്ങൾക്ക് ശേഷവും ടി.വി. ചാനലുകളിൽ ഈ ചിത്രം പുനഃസംപ്രേഷണം ചെയ്യുമ്പോൾ അതിന് കിട്ടുന്നത് വൻ പ്രേക്ഷക സാനിധ്യമാണ്.
കേരളത്തിൽ മാത്രമല്ല അയൽ സംസ്ഥാനങ്ങളിലും ഗൾഫ് രാജ്യങ്ങളിലും ഈ ചിത്രം നേട്ടം കൊയ്തു.
ഇതും കൂടി കാണുക പട്ടണപ്രവേശം അക്കരെയക്കരെയക്കരെ പുറത്തേക്കുള്ള കണ്ണികൾ നാടോടിക്കാറ്റ് ഇന്റർനെറ്റ് മൂവി ഡാറ്റാബേസിൽ നാടോടിക്കാറ്റ് – മലയാളസംഗീതം.
നാടോടികൾ
ഒരിടത്തും സ്ഥിരമായി താമസിക്കാത്ത ജനവിഭാഗങ്ങളെയാണ് നാടോടികൾ എന്ന് പറയുന്നത്.
ഓരോ നാടോടി വിഭാഗത്തിനും സ്വന്തം ജീവിതക്രമവും മര്യാദകളുമുണ്ട്.
ഉപജീവനത്തിന് ഇവർ പ്രധാനമായി ആടുമാടുകളെ ആശ്രയിക്കുന്നു.
ചുറ്റുപാടുകളിൽ നിന്നുള്ള ഭക്ഷണത്തിന്റെയും സാങ്കേതികതകളുടെയും ലഭ്യതയാണ് നാടോടികളുടെ ഒരു പ്രദേശത്തെ വാസകാലം തീരുമാനിക്കുന്നത്.
നാടോടികൾ പൊതുവേ മൂന്നു തരക്കാരാണ്.
വേട്ടയാടി കൂട്ടുചേർന്നു ജീവിക്കുന്നവർ.
അജപാല നാടോടികൾ, കച്ചവടക്കാരായ നാടോടികൾ.
പ്രാചീനകാലത്ത് ഭക്ഷണം എന്നത് മനുഷ്യൻ സ്വയം വേട്ടയാടി കണ്ടെത്തേണ്ടതാണെന്ന് ഇവർ വിശ്വസിച്ചിരുന്നു.
ഇതിൽ ഒരു വിഭാഗം ഇന്നും വേട്ടയാടിയും, പ്രകൃതിയിൽനിന്ന് നേരിട്ട് ഭക്ഷണം ശേഖരിച്ചുമാണ് ജീവിച്ചുപോരുന്നത്.
ഇവർ ആദിമ ജനതയുടെ നേർ പിൻമുറക്കാരാണെന്നു പറയാം.
അജപാല നാടോടികൾ നിത്യവൃത്തിക്കായി കാലികളെ മേയ്ക്കുന്നവരും അവയുടെ പാലും മറ്റ് വിഭവങ്ങളും ഉപയോഗപ്പെടുത്തി ജീവിക്കുന്നവരുമാണ്.
ഇവരുടെ ദേശാടനം പ്രകൃതിയിലെ മാറ്റത്തെ ആശ്രയിച്ചാണ് സംഭവിക്കാറുള്ളത്.
കൃഷിയിൽ ഏർപ്പെട്ടും കച്ചവടത്തിലേർപ്പെട്ടും ജീവിക്കുന്ന നാടോടികൾ പൊതുവേ ധാന്യങ്ങൾക്കോ ഭക്ഷണവിഭവങ്ങൾക്കോ വേണ്ടി മാത്രമാണ് കച്ചവടത്തിലേർപ്പെടുന്നത്.
വലിയ വിലപിടിപ്പില്ലാത്ത ഉത്പന്നങ്ങളാവും ഇത്തരം നാടോടികളുടെ കച്ചവടവസ്തുക്കൾ.
ഇത്തരക്കാരായ നാടോടികളുടെ പ്രത്യക്ഷ ഉദാഹരണം ജിപ്സികളാണ്.
ലാടന്മാരും നാടോടി വർഗത്തിൽപ്പെടുന്നവരാണ്.
വിവിധ ദേശങ്ങളിൽ
തെക്കേ ആഫ്രിക്കയിലെ സ്റെപ്പി പ്രദേശത്തെ നായാടികൾ, യെമനിലെ ഒട്ടകക്കച്ചവടക്കാരായവർ, കിഴക്കൻ ആഫ്രിക്കയിലെ മസായികൾ , അറേബ്യയിലെ ബദൂയിനുകൾ മുതലായവർ അജപാല നാടോടികളാണ്.
ഇവരെല്ലാം പുതിയ മേച്ചിൽസ്ഥലങ്ങൾ അന്വേഷിച്ചു സഞ്ചരിച്ചുകൊണ്ടിരിക്കും.
നാടോടികൾ പൊതുവേ പരിഷ്കൃത സമൂഹവുമായി ഇടപഴകുന്നതിൽ വിമുഖരാണ്.
നഗരവാസികളെയും പോലീസിനെയുമൊക്കെ  ഇവർക്ക് ഭയവും സംശയവുമാണ്.
ഒരിടത്തു നിന്നു മറ്റൊരിടത്തേക്കുള്ള യാത്രയിൽ ചട്ടി , കലം , പായ് , തുണി , ധാന്യം , കോഴി , ആടുമാടുകൾ എന്നിവയെല്ലാം കൊണ്ടുപോകാറുണ്ട്.
ആത്മാർഥതയുള്ളവരും കഠിനാധ്വാനികളുമാണ് നാടോടികൾ.
അമ്പ് , വില്ല് തുടങ്ങിയ ആയുധങ്ങളാണ് ഇവർ പഴയകാലങ്ങളിൽ ഉപയോഗിച്ചിരുന്നത്.
പാറക്കൂട്ടങ്ങളിലും കുന്നുകളിലും കയറി തേൻ ശേഖരിക്കുന്ന പതിവും ഇവർക്കിടയിലുണ്ട്.
വളർത്തുമൃഗങ്ങൾക്കൊപ്പം സഞ്ചരിച്ച് ജീവിക്കുന്ന നാടോടികൾ പൊതുവേ വ്യാവസായിക രാജ്യങ്ങളിലാണ് കാണപ്പെടാറുള്ളത്.
കാലികളെ വളർത്തിയും വിറ്റും ഇവർ ഉപജീവനം കണ്ടെത്തുന്നു.
അജപാല നാടോടികളിൽ ചില വിഭാഗങ്ങളാണ് അബാബ്ദേ, ബിതോയുൻ, അറമ്പ്, ചുക്ചി, കുമാൻ, സുൻഗർ, യൂറേഷ്യൻ അവാർസ്, ഫുനാനിസ്, ഹിംബാ, ഹുൻസ് എന്നിവർ.
ഇന്തോ-ആര്യൻ വിഭാഗത്തിൽപ്പെടുന്ന നാടോടികൾ - ഗുജൻ, മിട്ടാനി, ധംഘാർ, ഋഗ്വേദ ഗോത്രങ്ങൾ, റോമൻ ജിപ്സികൾ .
ഇറാനിലെ അലൻസ്, ദാഹീ, ബക്ത്യാരി, ഹെവ്താലിറ്റീസ്, ഹുൻസ, കുചെസ്, പരാസി, പാർത്തിയൻസ്, സാർമാതിയൻസ്, സ്കിത്തിയെൻസ്, കാർമിക്സ്, ഖസാക്സ്, ഖസർസ്, കുചിസ്, കുറുംബര, കുർദ്കുൾ, മാസായ്, മ്ഗ്യാർസ്, മോകൻ എന്നിവരാണ്.
ടുനീഷ്യയിലെ മ്ഗ്യാർസ്, മംഗോളാ, നടൂർ, നെനിറ്റ്സ്, പെഹെൻഗസ്, ഘ്വാഷൈ, സരക്കാറ്റ്സെന്ത, ഏതാനും സോമാലിയ വിഭാഗങ്ങൾ, തിബറ്റുകൾ, തൌബൌ, തുർക്കികൾ, ട്രെക്ബോർഡ്, വുഹു, യോര്യക് മുതലായവരും ഇവരിൽപ്പെടുന്നു.
വളരെ ഇടുങ്ങിയ പ്രദേശം തങ്ങളുടെ സാഹചര്യങ്ങൾക്കൊത്ത് ഉപയോഗപ്പെടുത്തുവാൻ ഇവർക്ക് പ്രത്യേക കഴിവുണ്ട്.
വെള്ളത്തിന്റെ സ്രോതസ്സ്, ചെടികളുടെയും മരങ്ങളുടെയും സാന്നിധ്യം ഒക്കെ വളരെ പെട്ടെന്ന് ഇവർ കണ്ടെത്തുന്നു.
ഏകദേശം 30-40 കോടിയോളം നാടോടികൾ ലോകത്തുള്ളതായി കണക്കാക്കപ്പെടുന്നു.
നാടോടികൾ എല്ലാത്തരം സംസ്കാരങ്ങളുടെയും ഭാഗമാണ്.
വികസിത-വ്യാവസായിക രാഷ്ട്രങ്ങളിൽ പരമ്പരാഗത നാടോടി സമൂഹങ്ങൾ താരതമ്യേന കുറവാണ്.
മധ്യധരണ്യാഴിയുടെ കിഴക്കൻ തീരപ്രദേശങ്ങളിൽ ബി.സി. 8500-6500 കാലഘട്ടങ്ങളിൽ നാടോടി സമൂഹം ജീവിച്ചിരുന്നതായി ചരിത്രം സൂചിപ്പിക്കുന്നുണ്ട്.